न्याईपुर गांव निवासी लल्लन राम की पत्नी फूलमती देवी (50) अपने बच्चों को खाना खिलाने के बाद बैठी थी। उसी दौरान उसका विक्षिप्त पति पहुंचा और किसी बात पर गुस्सा होकर उसे डंडा से मारने लगा। उसके सिर में चोट लगने से वह गंभीर रूप से घायल हो गई। गांव के लोगों ने उसे इलाज के लिए जिला अस्पताल में भर्ती कराया। जहां उपचार के दौरान उसकी मौत हो गई। इस मामले में थानाध्यक्ष का कहना है कि इस घटना की कोई तहरीर नहीं दी गई है। तहरीर मिलने पर रिपोर्ट दर्ज किया जाएगा। उन्होंने बताया कि मृतका के पति की मानसिक स्थिति ठीक नहीं है।